cyanic-selkie/wikianc huggingface dataset:
Webkruiper
Robots.txt
Sommige webkruipers ignoreer die robots.txt lêer wat nadelige gevolge vir die besoekte webwerf kan inhou. Om dit teen te werk kan mens op 'n webbediener die IP-adresse van die betreffende webkruipers blokkeer.
Rudolf Kempe
Rudolf Kempe (14 Junie 1910 – 12 Mei 1976) was 'n Duitse dirigent.
Biografie
Kempe is in Dresden gebore waar hy vanaf die ouderdom van veertien jaar by die Dresden Staatsoperaskool studeer het. Hy het van 1929 af in die opera-orkes van Dortmunder Philharmoniker hobo gespeel, en later ook in die Leipzig Gewandhausorkes. Bykomend tot die hobo het hy ook gereeld die klavier bespeel, hetsy as solis, hetsy as begeleiding in kamermusiek, as gevolg waarvan die nuwe Direkteur van die Leipzig Opera hom in 1933 uitgenooi het om 'n répétiteur, en later 'n dirigent, vir die operahuis te word.
Gedurende die Tweede Wêreldoorlog was Kempe na die leër opgeroep, maar in stede van aktiewe diens is hy ontplooi in musikale aktiwiteite, waar hy vir die troepe gespeel het, en later die hoofdirigeerpos van die Chemnitz operahuis oorgeneem het.
Opera
Kempe het die Dresden Opera en die Staatskapelle Dresden van 1949 tot 1952 gelei, waar hy sy eerste opnames gemaak het, insluitende Der Rosenkavalier, Die Meistersinger en Der Freischütz. ‘Hy verkry 'n oortreffende en indrukwekkende prestasie van die Dresden orkes,’ het die The Record Guide gekonstateer. Hy het vir die res van sy lewe 'n verhouding met die Dresden orkes onderhou, en sommige van die bekendste opnames saam met die orkes gemaak gedurende die stereo era.
Sy internasionale loopbaan het afgeskop met betrekkinge by die Weense Staatsopera in die 1951 seisoen, waarvoor hy Die Zauberflöte, Simon Boccanegra, en Capriccio. gedirigeer het
Hy was uitgenooi om Georg Solti as hoofdirigent van die Beiere Staatsopera in München op te volg van 1952 tot 1954, en was deur die Oos-Duitse owerheid toegelaat om so te doen sonder dat hy sy bande met Dresden moes breek. In 1953 het Kempe met die München geselskap by die Royal Opera House in Londen verskyn waar die Algemene Administrateur, Sir David Webster vinnig besluit het dat Kempe die ideale Musikale Direkteur vir Covent Garden sou wees. Kempe het egter die aanstelling afgewys, en het ook nie die hoof-pos by enige operahuis aangeneem nadat hy München in 1954 verlaat het nie. Hy het nietemin dikwels by Covent Garden gedirigeer en was aldaar uiters gewild, en het sulke werke soos onder andere Salome, Elektra, Der Rosenkavalier, Der Ring des Nibelungen, Un Ballo in Maschera en Madama Butterfly gelei, in navolging waarvan die kritikus Andrew Porter Kempe se opera leiding gunstig vergelyk het met die van Arturo Toscanini en Victor de Sabata. As gas-dirigeer het Kempe dikwels München herbesoek waar hy meestel werke uit die Italiaanse repertoire gelei het.
Damian Hinds
Damian Patrick George Hinds (gebore 27 November 1969) is 'n Britse politikus.
Rudolf Kempe
Opera
Kempe se eerste uitvoering by die Bayreuth Festspielhaus was in 1960. Hy het aldaar die Ringsiklus gelei, welke uitvoering noemenswaardig was vir 'n veelvuldige rolverdeling, met die rol van Wotan wat verdeel is tussen Hermann Uhde en Jerome Hines, en die rol van Brünnhilde tussen Astrid Varnay en Birgit Nilsson.
Orkestraal
Kempe was vanaf 1955 met die Koninklike Filharmoniese Orkes (RPO) geassosieer. In 1960 het hy die orkes se assosiaatdirigent geword (hy was deur die orkes se stigter, Sir Thomas Beecham, vir die rol gekies). In 1961 en 1962 was hy die hoofdirigent van die RPO, en vanaf 1963 tot 1975 die Artistieke Direkteur daarvan. 'n Lid van die RPO sou later van Kempe sê, "Hy was 'n wonderlike beheerder van die orkes, en 'n baie goeie begeleier...Kempe was soos iemand wat 'n resiesmotor bestuur, en die klavier rondom die draaie volg."
Van 1965 tot 1972 het Kempe saam met die Tonhalle-Orchester Zürich gewerk, en hy het vanaf 1967 tot en met sy dood die München Filharmoniese orkes saam met wie hy internasionale toere onderneem het, gelei.
Tydens die laaste maande van sy lewe was Kempe die hoofdirigent van die BBC Simfonieorkes. Die openingskonsert van die Henry Wood Promenade Concerts op 16 July 1976, waarin hy sy BBC-spelers sou lei tydens Beethoven se Missa solemnis, het egter 'n gedenkkonsert vir Kempe geword na sy sterfte twee maande tevore in Zürich op die ouderdom van 65 jaar.
Ebola
Ebola of Ebola hemorragiese koors is 'n ernstige menslike siekte wat deur die ebolavirus veroorsaak word. Die siekte veroorsaak 'n hoë sterftesyfer en daar is geen spesifieke behandeling of medisyne teen die virus beskikbaar nie. Die siekte is skaars en kom tipies in die vorm van plaaslike uitbrekings in lande in Sentraal-Afrika voor. Die naam ebola kom van die gelyknamige rivier in die Kongo waar 'n uitbraak in 1976 plaasgevind en ebola vir die eerste keer erken en bewys is.
Die siekte word deur kontak met die bloed of liggaamlike vloeistowwe van 'n besmette dier (tipies ape of vrugtevlermuise) opgedoen. Dit word nie natuurlik deur die lug oorgedra nie. Daar word geglo dat vrugtevlermuise die virus versprei sonder om self daardeur beïnvloed te word. Sodra menslike besmetting voorkom, kan die siekte verder tussen mense versprei. Manlike oorlewendes kan die siekte vir byna twee maande daarna deur semen oordra.
Simptome
Simptome begin tussen twee dae en drie weke, maar gewoonlik tussen 4 en 10 dae nadat die virus opgedoen is. Dit sluit koors, seerkeel, spierpyne en hoofpyn in. Die koors is gewoonlik hoër as 38.3°C. Simptome soos naarheid, braking, en diarree volg meestal, terwyl die werking van die lewer en niere begin afneem. Op die punt begin sommige mense probleme met bloeding te ondervind.
Herstel en sterftes
Herstel kan tussen 7 and 14 dae begin na die eerste simptome. Sterftes, as gebeur, is gewoonlik 6 tot 16 dae na die eerste simptome en is gewoonlik veroorsaak deur lae bloeddruk van verlies van vloeistof. Oor die algemeen kan bloedverlies tot die dood lei. Mense gaan gewoonlik in 'n koma in.
Diegene wat oorleef, het gereeld spier- en gewrigspyn, verminderde gehoor, moegheid, swakheid, verminderde aptyt en moeilikheid om gewig op te tel. Probleme met visie mag ontwikkel.
Oorlewendes ontwikkel teenliggaampies teen Ebola wat minstens 10 jaar duur, maar dit is onduidelik of hulle immuun teen addisionele infeksies is.
Gereformeerde kerk Heilbron
duimnael|links|270px|Die Gereformeerde kerk Heilbron. Danie Crafford was die argitek van die aanbouing en hy het ook die kerkklok se mure ontwerp om by die gewel aan te sluit.
duimnael|regs|160px|Ds. Adriaan van der Walt, leraar van 1965 tot 1967.
duimnael|regs|170px|Ds. M.J. Booyens, die leraar van 1977 tot 1985, toe hy sy [[emeritaat aanvaar.]]
duimnael|regs|170px|André Aucamp, predikantsvrou van 1971–1973.
Die Gereformeerde kerk Heilbron is ’n gemeente in die GKSA se Klassis Oos-Vrystaat, waarin dit die jongste oorwegend Afrikaanse gemeente is. Behalwe Heilbron self sluit die grense ook Edenville en Oranjeville in.
Die Gereformeerde kerk Heilbron het op 1 April 1964 met 65 belydende en 55 dooplidmate van die Gereformeerde kerk Frankfort afgestig, sonder ’n eie kerkgebou. Aan die begin het die nuwe gemeente vir eredienste in die hoërskoolsaal en in die Hervormde kerkgebou bymekaargekom. (Die Hervormde kerk Heilbron is reeds op 23 September 1911 gestig.)
Die Gereformeerde kerkraad het op 2 Februarie 1967 besluit om die Anglikaanse kerkgebou op Heilbron teen ’n bedrag van R2 100 aan te koop. Dié historiese gebou is reeds in 1896, nog voor die Tweede Vryheidsoorlog, opgerig. Dit het lank leeggestaan; daarom het die nuwe eienaar dit opgeknap en gerestoureer.
Namate die gemeente gegroei het, het die kerkgebou te klein geword sodat planne in 1985 goedgekeur is vir die vergroting en aanbouing van ’n nuwe vleuel, kombuis en moederskamer. Die bouwerk het in Januarie 1987 begin en op 15 en 16 Augustus 1987 is die vergrote gebou feestelik in gebruik geneem.
Echinoclathria dichotoma
Echinoclathria dichotoma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Gereformeerde kerk Heilbron
Einde 2001 het Heilbron 129 belydende en 42 dooplidmate gehad, wat tot einde 2014 heel bestendig gebly het toe dit onderskeidelik 118 en 32 was. Met die gemeente QwaQwa uitgesluit, wat eers later deel van die klassis geword het, het die totale getal belydende lidmate van 1 181 afgeneem tot 950, ’n afname van amper 20 persent, vergeleke met Heilbron se afname van minder as 9 persent.
Nicholas Gledhill
Nicholas Gledhill (gebore 7 Maart 1975) is 'n Australiese akteur. Hy is bekend vir sy rolle in die rolprente Careful, He Might Hear You (1983), Dead to the World (1991), en The Man Who Sued God (2001).
Echinoclathria dichotoma
Die spons behoort tot die genus Echinoclathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1963 deur Lévi.
T. T. Boy
T. T. Boy (gebore 30 April 1968) is 'n Amerikaanse pornografiese akteur. Hy is in Kalifornië gebore en het sy pornografiese videodebuut in 1988 gemaak.
Hy het die XRCO se prys vir manlike kunstenaar in 1976 en 1977 gewen, asook die AVN-prys vir manlike kunstenaar van die jaar in 1997. In 2000 is hy tot die XRCO-heldesaal verkies en in 2003 tot die AVN se heldesaal. Hy het onder name soos T. T. Boyd, Max Reynolds, Max Cash en Butch gewerk.
Alex Zahara
Alex Zahara is 'n Kanadese akteur en regisseur. Hy is bekend vir sy rolle in die rolprente The 13th Warrior (1999), Open Range (2003), Severed (2005), en 2012 (2009).
Kleinplaneet
thumb|300px|Die Eulerdiagram wys die beskouing van die IAU se uitvoerende komitee van die soorte liggame in die Sonnestelsel (buiten die Son).
’n Kleinplaneet (Engels: minor planet) is ’n hemelliggaam wat in ’n direkte wentelbaan om die Son is en wat nie óf ’n hoofplaneet is óf oorspronklik as ’n komeet geklassifiseer is nie. Voor 2006 het die Internasionale Sterrekundige Vereniging (IAU) die term "kleinplaneet" amptelik gebruik, maar tydens sy 2006-byeenkoms het die vereniging kleinplanete en komete herklassifiseer in twee kategorieë: dwergplanete en klein Sonnestelselliggame (KSSL's).
Winifred Greenwood
Winifred Greenwood (1 Januarie 1885 – 23 November 1961) was 'n Amerikaanse aktrise.
Taylor Glockner
Taylor Glockner (gebore 30 Julie 1991) is 'n Australiese akteur en vervaardiger. Hy is bekend vir sy rolle in die televisiereekse Neighbours (1985), Conspiracy 365 (2012), en Mako Mermaids (2013).
Kleinplaneet
Kleinplanete kan dwergplanete, asteroïdes, trojane, sentoure, Kuipergordelvoorwerpe en trans-Neptunus-voorwerpe wees. In 2022 was daar 1 131 201 bekende voorwerpe, wat verdeel word in 611 678 genommerde (bevestigde) en 519 523 ongenommerde kleinplanete, waarvan net vyf amptelik as dwergplanete erken word.
Die eerste kleinplaneet wat ontdek is, was Ceres in 1801. Die term "kleinplaneet" word sedert die 19de eeu gebruik om hierdie voorwerpe te beskryf. Die term planetoïde is ook gebruik, veral vir groter voorwerpe wat sedert 2006 dwergplanete genoem word. Histories is die name "asteroïde", "kleinplaneet" en "planetoïde" min of meer as sinonieme gebruik, maar die saak het ingewikkelder geraak nadat talle kleinplanete anderkant die wentelbaan van Jupiter en veral Neptunus ontdek is wat gewoonlik nie as asteroïdes beskou word nie. Sommige kleinplanete word dubbel geklassifiseer as komete ook as gasvrystelling waargeneem word.
Voorwerpe word dwergplanete genoem as hulle voldoende massa besit vir hul eie swaartekrag om rigiede liggaamskragte te oorwin, sodat diie liggaam in hidrostatiese ewewig is ('n amper sferiese vorm aanneem). Alle ander kleinplanete word "klein Sonnestelselliggame" genoem. Volgens die IAU mag die term "kleinplaneet" vir laasgenoemde voorwerpe "nog gebruik word, maar in die algemeen word die term 'klein Sonnestelselliggaam' verkies". Vir nommer- en naamdoeleindes word die tradisionele onderskeid tussen kleinplanete en komete steeds gevolg.
Indeling
Honderdduisende kleinplanete is al in die Sonnestelsel ontdek – en nog duisende word elke maand opgespoor. Meer as 541 000 het wentelbane wat bekend genoeg is dat permanente amptelike nommers aan hulle toegeken is, en 21 922 het amptelike name.
In 2021 was die naamlose kleinplaneet met die laagste nommer. Die kleinplaneet met die hoogste nommer is 594913 ꞌAylóꞌchaxnim.
Daar is verskeie breë indelings van kleinplanete:
Name
’n Kleinplaneet wat pas ontdek is, kry ’n voorlopige naam soos 2002 AT4 wat afhang van die jaar van ontdekking en ’n alfanumeriese kode wat die halfmaand van sy ontdekking en die volgorde in daardie halfmaand aandui. Sodra ’n asteroïde se wentelbaan bevestig is, kry dit ’n nommer en later dalk ’n naam (bv. 433 Eros). Amptelik staan die nommer tussen hakies, maar dit word dikwels uitgelaat. Nie-amptelik kan die nommer ook weggelaat word, of ten minste nadat die volle naam eers genoem is.
Kleinplanete wat ’n nommer gekry het, maar nie ’n naam nie, behou die voorlopige nommer, bv. (29075) 1950 DA. Namate al hoe meer asteroïdes gevind word, kry al hoe minder van hulle name. Die voorlopige nommers bestaan nou al uit ses syfers.
’n Paar voorwerpe word as beide asteroïdes en komete geklassifiseer, soos 4015 Wilson–Harrington, wat ook gelys word as 107P/Wilson–Harrington.
Bronne vir name
Die eerste paar asteroïdes is genoem na figure uit die Griekse en Romeinse mitologie, maar later is bekende mense, letterkundige karakters, ontdekkers se vroue en kinders en selfs televisiekarakters se name gebruik.
Die eerste asteroïde wat ’n niemitologiese naam gekry het, is 20 Massalia, wat die Griekse naam vir die stad Marseille is. Die eerste een wat ’n heeltemal nieklassieke naam gekry het, is 45 Eugenia, wat genoem is na keiserin Eugénie de Montijo, die vrou van Napoléon III van Frankryk.
Selfs die troeteldiere van ontdekkers is vernoem, soos 482 Petrina, 483 Seppina en 2309 Mr. Spock. Hoewel dié praktyk later verbied is, word vreemde name steeds voorgestel en aanvaar, soos 4321 Zero, 6042 Cheshirecat, 9007 James Bond, ensovoorts.
Name wat in verskillende tale vertaal is, is ook van die begin af algemeen. 1 Ceres, die Latynse/Engelse naam, was aanvanklik Italiaans, Cerere. In Duits, Frans en Arabies is die Engelse naam gebruik, maar Tserera is in Russies gebruik, soos die oorspronklike Italiaanse naam. In Grieks is die naam vertaal as Demeter, die Griekse ekwivalent van die Romeinse godin Ceres. Aanvanklik, voor dit verwarring veroorsaak het, is die name van Romeinse figure gewoonlik in Grieks vertaal – ander voorbeelde is Hera vir 3 Juno, Hestia vir 4 Vesta, Chloris vir 8 Flora en Pistê vir 37 Fides.
Spesiale reëlings
Alle name is nie vrylik te gebruik nie; vir sekere liggame is daar konvensionele reëls oor watter name toelaatbaar is. So word sentoure na mitologiese sentoure genoem, Jupitertrojane na helde uit die Trojaanse Oorlog en trans-Neptunus-voorwerpe na onderwêreldse geeste.
Skerpstert-sonvis
Die skerpstert-sonvis (Masturus lanceolatus) is 'n sonvis wat in tropiese en subtropiese waters van al die oseane voorkom. In Engels staan dit as die Sharptail sunfish bekend. Die vis word tot 337 cm lank.
Niphatidae
Niphatidae is 'n familie van sponsdiere uit die klas van die Demospongiae (gewone sponse).
Teater van die Absurde
In hierdie afdeling word 'n oorsigtelike beeld gegee ten doel van die studies van die dramatiese kunste oor die Teater van die Absurde. Die belangrikste skrywers van die Teater van die Absurde word genoem, asook sommige van hul stukke. Die kenmerke van die Teater van die Absurde word bespreek en 'n oorsig oor die toneelstuk "Waiting for Godot" word aangebied.
Wat verstaan word onder die benaming "Absurde drama of teater"
Absurde drama of die Teater van die Absurde is 'n soort toneelstuk wat op die irrasionele of onlogiese aspekte van die lewe dui, gewoonlik om te wys dat die moderne lewe doelloos en sinneloos is. Die term “absurd” was oorspronklik 'n musikale term wat “disharmonie” beteken. In die konteks van 'n drama kan die term “absurd”, die volgende betekenisse insluit: doelloos, sonder rede, hopeloos, chaoties, onseker of betekenisloos.
Die Teater van die Absurde spruit uit die filosofiese strominge van die tyd ná die Tweede Wêreldoorlog, veral uit die eksistensialisme. Dit gee uitdrukking aan die opvatting dat God nie bestaan nie en dat die menslike bestaan ook geen doel of betekenis het nie. Die Teater van die Absurde het in die 1950’s in Parys begin. Dit is deur dramaturge soos Samuel Beckett en Eugène Ionesco ontwikkel en baseer op die filosofie van eksistensialisme van Jean-Paul Sartre en Albert Camus wat geleef het tussen 1905 en 1980. Eksistensialisme beskou die mens as komende uit niks. Sy dade laat hom/haar toetree tot verantwoordelike aksies en daarna keer hy/sy weer terug na 'n staat van niks as hy/sy doodgaan. Daarom is die lewe betekenisloos. Die gruweldade van die Tweede Wêreldoorlog het hierdie siening beïnvloed. Sartre het nie in die bestaan van God geglo nie, en stateer dat die kerk en staat godsdiens as 'n ontsnappingsroete ontwerp het om die mens se morele standaarde te beheer. Camus sien die lewe as 'n uitbeelding van Sisyphus (in die Griekse mite) se eindelose pogings om 'n klip teen 'n berg op te rol wat dan maar altyd weer na onder rol. Werk en die mens se pogings tot betekenis is dus vir Camus totaal en al betekenisloos. Die dramastuk wat die grootste impak op hierdie beweging gehad het was “Waiting for Godot” deur Samuel Beckett. Die naam van hierdie teaterverskynsel, naamlik die “absurde teater”, is geskep deur Martin Esslin in 1961 in sy boek oor die Teater van die Absurde. Ander dramaturge wat ook bydrae tot hierdie genre gelewer het was Eugene Ionesco en Jean Genet.
Die kenmerke van die Teater van die Absurde
Absurde drama verskil baie van tradisionele teater. Daar gebeur nie veel in die toneelstuk nie. Daar word dikwels van realistiese karakters, situasies en teaterkonvensies afgesien. Tyd, plek en identiteit is dikwels vaag en dubbelsinnig. 'n Droomagtige of skrikwekkende atmosfeer word geskep. Die storielyn van 'n absurde teaterstuk is nie logies nie en is 'n kringloop van gebeure waar die karakters weer eindig waar hul begin het. Die karakters kommunikeer nie behoorlik nie, en hulle dialoog maak dikwels glad nie sin nie. Herhaalde of onsinnige dialoog word ingespan. Die dialoog in 'n absurde stuk is gebaseer op die uitgangspunt van 'n anti-dialoog. Die mense kommunikeer verby mekaar. Daar is soms telegrafiese kort sinne en dan onnatuurlike lang stiltes. Soms word in monotoon gepraat, soms ritmies en soms baie vinnig.
Daar is nie konflik en groei van die karakters vind nie plaas nie. Die spel van die akteurs word dus daardeur beïnvloed. Die karakters is in disharmonie met hulle omgewing. Hulle lewens is doelloos en hul eie identiteit bestaan soms nie. Daar is 'n mengsel van realistiese beweging en spraak en dan weer onrealistiese optrede. Daar is elemente van sirkusagtige en akrobatiese toneelspel teenwoordig. Sommige aksies word oor en oor herhaal en is betekenisloos. Dit lei tot 'n satiriese en soms komiese effek.
Belangrike toneelstukke van hierdie tydperk
Sommige werke van Harold Pinter soos "The birthday party", asook Tom Stoppard se “Rozenkrants and Guildenstein are dead” en “The dumb waiter” kan as absurd geklassifiseer word. Stukke van Edward Albee mag ook as absurd gesien word. Sommige toneelstukke het absurde elemente soos Alfred Jarry se “Ubu Roi” (1896) en selfs van die Griekse toneelstukke het absurde elemente.
Waiting for Godot deur Samuel Beckett
Waiting for Godot gaan oor twee persone wat tevergeefs wag vir Godot wat nooit opdaag nie. Vladimir en Estragon wag op Godot by 'n boom. Die boom is simbolies van die tyd wat verbygaan. Die tyd in die verhaal is ook relatief. Ons weet nie of hul twee dae, twee jaar of vir ewig vir Godot by die boom gaan wag nie. Terwyl hulle wag, voer hulle absurde gesprekke. In die eerste toneel daag Lucky en Pozzo op. Pozzo is 'n ryk man en Lucky sy lyfbediende. Pozzo verneder vir Lucky tot die ontsteltenis van Vladimir en Estragon. Iemand kom vertel hul dat Godot (wat God kan simboliseer of die begrip van “betekenis” kan simboliseer) nie vandag gaan kom nie, maar wel die volgende dag. Op die tweede dag kry die boom nuwe blare en ontdek Vladimir en Estragon dat Pozzo blind is. Die betekenis van die stuk is gebasseer op die sinloosheid van die mens se bestaan en dalk ook op die feit dat daar net sin gegee kan word deur diens te gee.
Rompvis
Die Rompvis (Ranzania laevis) is 'n sonvis wat in tropiese en subtropiese waters van al die oseane voorkom. In Engels staan dit as die Trunkfish bekend. Die vis word tot 100 cm lank.
Charlotte Greenwood
Charlotte Greenwood (25 Junie 1890 – 28 Desember 1977) was 'n Amerikaanse aktrise. Sy was bekend vir haar rolle in die rolprente Palmy Days (1931), The Man in Possession (1931), Flying High (1931), en Oklahoma! (1955).
Kevin Zegers
Kevin Zegers (gebore 19 September 1984) is 'n Kanadese akteur en vervaardiger. Hy is bekend vir sy rolle in die rolprente Dawn of the Dead (2004), Transamerica (2005), en Fifty Dead Men Walking (2008), en in die televisiereeks Gossip Girl (2007).
Marcus Graham
Marcus Graham (gebore 11 Oktober 1963) is 'n Australiese akteur en regisseur. Hy is bekend vir sy rolle in die rolprent Mulholland Dr. (2001) en in die televisiereekse Jack Irish (2016) en Cleverman (2016).
1998 Duitse Grand Prix
Die 1998 Formule Een Duitse Grand Prix is op 2 Augustus 1998 op die Hockenheimring gehou. Die wedren is deur Mika Häkkinen in 'n McLaren-Mercedes gewen.
Commiphora saxicola
Die rotskanniedood (Commiphora saxicola) is 'n struik of klein boompie wat aan die familie Burseraceae behoort. Die plant is endemies aan Namibië.
Die boom se FSA-nommer is 286.
Matt Zimmerman (akteur)
Matt Zimmerman (26 Desember 1934 - 9 Junie 2022) was 'n Kanadese akteur. Hy is bekend vir sy rolle in die rolprente Thunderbirds Are GO (1966) en A Man for All Seasons (1966), en in die televisiereekse Thunderbirds (1965) en The Hitchhiker's Guide to the Galaxy (1981).
Penny Mordaunt
Penelope Mary Mordaunt (gebore 4 Maart 1973) is 'n Britse politikus en van 1 Mei 2019 tot 24 Julie 2019 Minister van Verdediging van die Verenigde Koninkryk.
Jane Greer
Jane Greer (9 September 1924 – 24 Augustus 2001) was 'n Amerikaanse aktrise. Sy was bekend vir haar rolle in die rolprente Out of the Past (1947), Sinbad, the Sailor (1947), Station West (1948), en The Big Steal (1949).
Abu Nidal
Abu Nidal (1937–2002) was een van die mees gesoekte en gevreesde Palestynse terroriste ter wêreld. Nidal het lughawens, vliegtuie, busse en openbare geboue aangeval en soms selfmoord-bomaanvallers hiervoor gebruik. Hy word vir 'n totaal van 90 aanvalle in 20 lande verantwoordelik gehou. Hierdie aanvalle het hoofsaaklik tussen die middel 1970's en vroeë 1990's plaasgevind. Die naam Abu Nidal beteken "vader van die stryd".
Biografie
Abu Nidal is in Mei 1937 in die hawestad Jaffa, tans 'n deel van die munisipaliteit Tel Aviv-Jaffa, as Sabri al-Banna, gebore. Vanweë die Nakba (verdrywing van Arabiere uit Palestina) vlug sy familie eers na 'n kamp vir ontwortelde persone in die Gasastrook en later na Nablus. In die 1960's sluit hy by Yasser Arafat se Fatah-groep aan, wat later deel van die Palestynse Bevrydingsorganisasie sou word.
In 1974 breek Nidal van die Fatah-groep af weg, omdat hulle 'n twee-staat-oplossing nagevolg het. Hierna stig hy sy eie organisasie, genaamd die Abu Nidal Organisasie (ANO).
Nidal was omstrede in Arabiese kringe. Hy is by verstek deur Palestynse, Libanese en Jordaniese howe ter dood veroordeel.
Op 19 Augustus 2002 is Abu Nidal dood by sy huis in die Irakse hoofstad, Bagdad, aangetref. Daar word aangeneem dat hy sedert 1998 daar gewoon het. Hy het aan leukemie gelei. Die Irakse owerhede het sy dood as selfmoord bestempel. Hulle verklaring word egter in twyfel getrek, omdat hy met skietwonde aangetref is.
Nucleotethya
Nucleotethya is 'n genus van sponse uit die klas van die Demospongiae (gewone sponse).
Sajid Javid
Sajid Javid (gebore 5 Desember 1969) is 'n Britse politikus wat van 24 Julie 2019 tot 13 Februarie 2020 die amp van minister van Finansies van die Verenigde Koninkryk beklee het.
Altyd Daar
Altyd Daar: Gospel Album vol.1 is Juanita du Plessis se vyfde album en eerste gospelalbum, vrygestel in 2004. Die album behaal 3x platinumstatus met verkope van meer as 120 000 eenhede.
6de Dinastie van Egipte
Die 3de, 4de en 5de Dinastie word gewoonlik saam met die 6de Dinastie die Ou Ryk genoem, ook bekend as die tyd van die piramides. Die hoofstad in dié tyd was Memphis.
Heersers
Die bekendste heersers van die 6de Dinastie was:
! scope=col width="20%" | Farao ! scope=col width="20%" | Troonnaam ! scope=col width="15%" | Bewind ! scope=col width="15%" | Hoofstad ! scope=col width="30%" | Graftombe
Commiphora glaucescens
Die bloublaarkanniedood (Commiphora glaucescens) is 'n struik of klein boompie wat aan die familie Burseraceae behoort. Die plant is endemies aan Namibië.
Die boom se FSA-nommer is 276.
Tré Armstrong
Tré Armstrong (gebore Augustus 1978) is 'n Kanadese aktrise. Sy is bekend vir haar rolle in die rolprente How She Move (2007) en Suicide Squad (2016), en in die televisiereekse So You Think You Can Dance Canada (2008) en The Next Step (2013).
Carel Gerretson
Doktor Frederik Carel Gerretson (9 Februarie 1884, Kralingen – 27 Oktober 1958, Utrecht) was 'n Nederlandse digter, essayis, geskiedkundige en politikus.
Vroeë jare
Gerretson het sy skoolopleiding in Rotterdam en Amersfoort ontvang. Hy het offisiersopleiding aan die Koninklijke Militaire Academie in Breda ontvang, voordat hy studeer het aan die Universiteit van Utrecht, die Solvay Instituut vir Sosiologie en die Universiteit van Heidelberg.
Akademiese loopbaan
Gerretson was 'n professor in koloniale geskiedenis aan die Universiteit van Utrecht. Hy was veral geïnteresseerd in die Nederlandse koloniale ervaring, veral in Nederlands Oos-Indië. Op hierdie gebied was hy betrokke in 'n akademiese dispuut met die historikus Annie Romein-Verschoor oor die persoonlikheid van Jan Pieterszoon Coen. Omdat Romein-Verschoor 'n Marxis was, het sy Coen as 'n imperialis gekarakteriseer. Gerretson, 'n stoere nasionalis en voorstander van die ryk, het betoog dat Coen vereer moet word. Gerretson het voorgestel dat Coen nie baie waardeer is nie omdat die Nederlanders geneig is om persoonlikheidskultusse te vermy.
Gerretson het ook 'n aantal boeke gepubliseer oor die petroleumindustrie, met werke soos Geschiedenis der Koninklijke en 'n geskiedenis van Royal Dutch, voordat hy na ander studiegebiede oorgegaan het. Gerretson was vanaf 1917 'n sekretaris en raadslid van die Bataafsche Petroleum Maatschappij, die voorganger van Royal Dutch. Hy is in 1950 bekroon met die gesogte Constantijn Huygens-prijs vir sy skryfwerk. Hy het ook vir 'n aantal koerante en tydskrifte geskryf, waaronder De Groene Amsterdammer, Utrechts Provinciaal en Stedelijk Dagblad, Leeuwarder Courant, Het Vaderland, Nieuwe Rotterdamsche Courant, Algemeen Handelsblad en verskeie ander.
Met die skuilnaam Geerten Gossaert het Gerretson ook bekend geword as digter met sy werk De moeder wat gereeld herdruk is. Hy het ook werke gepubliseer onder die naam Arthur Lawick.
Politieke loopbaan
Gerretson se nasionalistiese beginsels het hom na die politiek gelei. Hy was aanvanklik verbonde aan die konserwatief-Calvinistiese Christelik-Historiese Unie (CHU), voordat hy oorgegaan het na die fascistiese politiek van die Nasionale Unie, waarvan hy in 1925 'n mede-stigter was. In 1933 neem hy die leiding van die 'Korporatiewe Konsentrasie', welke 'n poging was om Nederland se verdeelde ekstreem regse politieke sentrum, wat aangevoer is deur Alfred Haighton, te verenig. Gerretson was egter 'n verdelende leier, aangesien hy gereeld met Jan Baars slaags geraak het. As gevolg daarvan het Baars en sy volgelinge die beweging verlaat, met die gevolg dat die Algemene Nederlandse Fascistiese Liga, wat die vernaamste entiteit in die alliansie was, in duie gestort het. Dit het op sy beurt toegelaat dat die inisiatief oorgaan na Nasionaal-Sosialistiese elemente soos die Nasionaal-Sosialistiese Beweging in Nederland van Anton Mussert en die Nasionaal-Sosialistiese Nederlandse Werkersparty van Ernst Herman van Rappard.
Gerretson het teruggekeer na die CHU en 'n leidende figuur in die party geword. Hy het aan die hoof gestaan van 'n pro-koloniale faksie wat in Utrecht gebaseer was. Hy was 'n kragtige stem aan die regterkant van die party en was bekend vir sy retoriek, maar sou later 'n geïsoleerde figuur in die CHU word. Hy is in 1951 verkies tot die Senaat van die Staten-Generaal van Nederland as verteenwoordiger vir die CHU vir Suid-Holland en het gedien in die eerste parlementêre kommissie vir buitelandse beleid, waar hy dit nie eens was met die gees van dekolonisering wat die kommissie oorheers het nie. Gerretson was 'n CHU-kandidaat in die Nederlandse algemene verkiesing van 1956, maar het sy setel in die Senaat verloor. Hy was van 1951 tot 1955 'n beleidsadviseur vir die party. Hy was ook 'n gereelde bydraer tot die CHU mondstuk, De Nederlander.
Simon Sebag Montefiore
Simon Jonathan Sebag Montefiore (Engelse uitspraak: saɪmən siːbæɡ mɒntᵻfiˈɔːri; gebore op 27 Junie 1965) is 'n Britse geskiedkundige, televisie-aanbieder en skrywer van populêre-geskiedenisboeke en romans. Sy vader was Stephen Eric Sebag Montefiore en sy broer is Hugh Sebag-Montefiore. Hulle stam af van 'n lyn van welgestelde of gegoede Sefardiese Jode wat regoor Europa as diplomate en bankiers gedien het en oorspronklik van Morokko en Italië was.
Echinoclathria egena
Echinoclathria egena is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinoclathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1989 deur Wiedenmayer.
Small Hands
Aaron Thompson, beter bekend onder sy professionele naam, Small Hands (gebore 25 Junie 1982), is 'n Amerikaanse pornografiese akteur. Hy is in San Diego gebore en het sy pornografiese videodebuut in 2013 gemaak. In 2021 het hy die AVN-prys vir manlike kunstenaar van die jaar gewen.
Privaat lewe
Hy is sedert 2016 getroud met die pornografiese aktrise Joanna Angel.
As kind het hy gesien sy hande en voete is klein en dit het hom die idee gegee om "Small Hands" as verhoognaam te gebruik.
Echinoclathria digitiformis
Echinoclathria digitiformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinoclathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1911 deur Row.
Vlag van Albanië
Die nasionale vlag van Albanië (Albanees: Flamuri i Shqipërisë) is op 7 April 1993 amptelik in gebruik geneem. Die vlag vertoon 'n enkele rooi baan met die silhoeët van 'n tweekopadelaar (in swart) in die middel. Die vlag is gekies in 1912 nadat Albanië sy onafhanklikheid van die Ottomaanse Ryk verkry het.
Simboliek
Die rooi verteenwoordig dapperheid en krag, terwyl die tweekopadelaar die soewereine staat van Albanië verteenwoordig. Die tweekopadelaar is 'n ou simbool wat al in die Bisantynse Ryk, die Heilige Romeinse Ryk, Oostenryk-Hongarye en die Russiese Ryk gebruik is. Die adelaar verwys na die Albanese volk, aangesien Albanië in Albanees (Shqipëri of Shqipëria) “land van die adelaar” of “volk van die adelaar” beteken.
Kleurskema
Die kleurskema word hieronder gelys:
Geskiedenis
Gedurende Johannes Hunyadi se veldtog in Niš in 1443 het Skanderbeg en 'n paar ander Albanese van die Turkse range weggestap en het hy vir 25 jaar merkwaardige oorwinnings teen die Ottomane behaal. Hy het die Bisantynse dubbelkoparendvlag gebruik en sy sonderlinge oorwinnings het aan hom die titel Athleta Christi, deur die pous toegeken, verleen. Die arend is in die Middeleeue deur 'n aantal Albanese edelfamilies vir heraldiese doeleindes gebruik, en het 'n simbool van die Albanese geword. Die huis van Kastrioti se wapenskild, waarop 'n swart tweekopadelaar op 'n rooi agtergrond verskyn, het bekendheid verwerf toe hy 'n opstand teen die Ottomaanse Ryk gelei het, wat uitgeloop het op die onafhanklikheid van Albanië van 1443 tot 1479. Dit was die vlag van die Liga van Lezhë wat die eerste verenigde Albanese staat in die Middeleeue was, en ook die oudste verteenwoordigende politieke liggaam in die land met nog bestaande rekords.
Die simbool van die tweekopadelaar is gedurende die 18de, 19de en vroeg-20ste eeue deur Albanese nasionaliste gebruik as 'n simbool van hul veldtog vir hulle land se onafhanklikheid van die Ottomaanse Ryk. Op 28 November 1912 is die Albanese onafhanklikheid in Vlorë verklaar en die vlag, wat deur Ismail Qemali gehys is, is as die simbool van die nuwe volk aanvaar.
Die Albanese vlag het deur die jare 'n aantal veranderinge ondergaan soos verskillende bewinde dit aangepas het. Gedurende die heerskappy van Koning Zog (1928 tot 1939) is 'n kroon tot die vlag toegevoeg wat gedurende die Italiaanse besetting van Albanië (1939 tot 1943) deur twee bylbundels vervang is. Na afloop van die Tweede Wêreldoorlog het die kommunistiese regering 'n vyfpuntige goue ster tot die vlag toegevoeg wat weer op 7 April 1992 verwyder is toe dié regering tot 'n val gekom het.
Albanië se maritieme vlae – die burgerlike en vlootvaandels – verskil albei van die nasionale vlag. Die burgerlike vaandel bestaan uit drie horisontale bane in rooi, swart en rooi. Die vlootvaandel is soortgelyk aan die nasionale vlag behalwe dat dit die tweekopadelaar op 'n wit agtergrond is en dat die onderste helfte van dei vlag 'n rooi horisontale baan het. Die adelaar op die Albanese vlag verskyn ook op die muntkant van die Albanese vyflekmunt wat in 1995 en 2000 uitgereik is.
Sedert 1969 is die vlag van Albanië nieamptelik in Kosovo vertoon deur die land se etniese Albanese bevolking. Dit was in die 1990’s die simbool van die nieerkende Republiek Kosovo. Die huidige onafhanklike staat van Kosovo gebruik 'n ander vlag wat ontwerp is om enige simbole te vermy wat met 'n spesifieke etniese groep verbind word (soos die vlae van Bosnië en Herzegowina en Siprus ook doen).
3de Dinastie van Egipte
Die 3de Dinastie van Antieke Egipte (ook Dinastie III geskryf) was die eerste dinastie van die Ou Ryk. Dit het geduur van omstreeks 2667 tot 2610 v.C. Dit het gevolg op die onstuimige jare van die 2de Dinastie.
Die 4de, 5de en 6de Dinastie word gewoonlik saam met die 3de Dinastie die Ou Ryk genoem, ook bekend as die tyd van die piramides. Die hoofstad in dié tyd was Memphis.
Farao's
Die bekendste heersers van die 3de Dinastie was:
Kawin Thamsatchanan
Kawin Thamsatchanan (Thai: กวินทร์ ธรรมสัจจานันท์, uitgespreek [kā.wīn tʰām.sàt.t͡ɕāː.nān]; gebore op 26 Januarie 1990), eenvoudig bekend as Tong (Thai: ตอง, uitgespreek [tɔ̄ːŋ]) is 'n Thaise professionele sokkerspeler wat as doelwagter speel vir die Belgiese eerste B-klub OH Leuven en die Thailand-nasionale span.
Echinoclathria digitata
Echinoclathria digitata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinoclathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Gloria Grey
Gloria Grey (23 Oktober 1909 – 22 November 1947) was 'n Amerikaanse aktrise. Sy was bekend vir haar rolle in die rolprente Bag and Baggage (1923), A Girl of the Limberlost (1924), Blake of Scotland Yard (1927), en Lucky Star (1929).
Sebastian Gregory
Sebastian Gregory (gebore 3 Maart 1990) is 'n Australiese akteur. Hy is bekend vir sy rolle in die rolprente Acolytes (2008), Beautiful (2009), A Heartbeat Away (2011), en American Satan (2017).
Nucleotethya bifida
Die spons behoort tot die genus Nucleotethya en tot die familie Tethyidae. Die wetenskaplike naam van die spesie is die eerste keer geldig gepubliseer in 1996 deur Sarà & Bavestrello.
Nudospongilla
Nudospongilla is 'n genus van sponsdiere uit die familie van die Spongillidae.
Commiphora caerulea
Die bloubaskanniedood (Commiphora caerulea) is 'n boom wat hoort tot die Burseraceae-familie en is inheems in Botswana, Demokratiese Republiek die Kongo, Malawi, Tanzanië en Zimbabwe.
Die boom se FSA-nommer is 272.1
Charlotte Arnold
Charlotte Arnold (gebore 27 Julie 1989) is 'n Kanadese aktrise. Sy is bekend vir haar rolle in die televisiereekse Degrassi: The Next Generation (2001), Degrassi: Minis (2005), Patriot (2015), en Degrassi: Next Class (2016).
David Mundell
David Gordon Mundell (gebore 27 Mei 1962) is 'n Skotse politikus.
Akira Yoshino
Akira Yoshino (吉野 彰 Yoshino Akira, gebore 30 Januarie 1948) is a Japannese chemikus. Hy is 'n professor van Meijo Universiteit. Hy is die uitvinder van die litiumioonbattery wat gereeld in selfone en skootrekenaars gebruik word. Hy is in 2019 met die Nobelprys vir Chemie toegeken, saam met John B. Goodenough en M. Stanley Whittingham.
Vroeë lewe en onderwys
Yoshino is gebore in Suita op 30 Januarie 1948. Hy het 'n B.S. (1970) en 'n M.S. in Ingenieurswese (1972) by Kioto Universiteit, en het 'n Doktorsgraad in Ingenieurswese van Osaka Universiteit in 2005.
Loopbaan
Akira Yoshino het sy hele nie-akademiese loopbaan deurgebring by Asahi Kasei Corp.
Telegram (sagteware)
Telegram is 'n kitsboodskapdiens vir slimfone en uitgesoekte funksieselfone wat van die internet gebruik maak vir kommunikasie. Benewens kort teksboodskappe, kan gebruikers beelde, videogrepe, klankboodskappe en lêers aan mekaar stuur, sowel as hul plek aandui met behulp van die geïntegreerde karteringsfunksies.
Kick Gurry
Kick Gurry (gebore 25 Mei 1978) is 'n Australiese akteur. Hy is bekend vir sy rolle in die rolprente Looking for Alibrandi (2000), Spartan (2004), Speed Racer (2008), en Edge of Tomorrow (2014).
Liesbeek
Die Liesbeek is 'n riviertjie in die Kaapse Skiereiland wat aan die oostelike helling van Tafelberg in Skeletonkloof en Vaalkatkloof ontspring. Via Kirstenbosch, Bishopscourt, Wynberg, Nuweland, Rondebosch, Rosebank en Mowbray bereik dit Observatory. Daar vloei dit saam met die Swartrivier en saam mond hulle by Paardeneiland in Tafelbaai uit.
Groot dele van die rivier is gekanaliseer. Erosie en besoedeling is 'n groot probleem.
Bly By My
Bly By My is Juanita du Plessis se sesde album, in 2005 vrygestel. Die album behaal 2x platinumstatus met verkope van meer as 80 000 eenhede.
Liesbeek
In 1657 het die eerste Vryburgers plasies op die oewer van die Liesbeek ontvang. 'n Grensheining is aangeplant ewewydig aan, maar effens oos van die rivier, van die see tot Bosheuwel (die huidige Wynberg) en van daar wes na Tafelberg. So het dit die oostelike grens van die Kaapse nedersetting gevorm. Die grens is met drie forte versterk, naamlik Fort Kijck-uyt (by die mond van die rivier), Fort Keert de Koe (by die samevloeiing met die Swartrivier) en Fort Houd den Bul (by die huidige Claremont).
Aanvanklik is die rivier die Amstel en soms ook die Versserivier genoem. Waarskynlik weens die baie waterplante in die stroom, is al vroeg die naam Liesbeek gebruik. Lies is die Nederlandse woord vir plante wat in en langs water groei.
Echinoclathria gibbosa
Echinoclathria gibbosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinoclathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1889 deur Keller.
Lauren Ash
Lauren Ash (gebore 4 Februarie 1983) is 'n Kanadese aktrise en skryfster. Sy is bekend vir haar rolle in die rolprente Lars and the Real Girl (2007), Paul Blart: Mall Cop 2 (2015), en The Disaster Artist (2017), en in die televisiereeks Almost Heroes (2011).
Caroline Nokes
Caroline Fiona Ellen Nokes (gebore 26 June 1972) is 'n Britse politikus.
Commiphora buruxa
Die wonderkanniedood (Commiphora buruxa) is 'n struik of klein boompie wat aan die familie Burseraceae behoort. Die plant is endemies aan Namibië.
Die boom se FSA-nommer is 272.5.
Peter Gwynne
Peter Gwynne (1929 – 17 November 2011) was 'n Australiese akteur. Hy was bekend vir sy rolle in die rolprente Ride a Wild Pony (1975) en Australia (2008), en in die televisiereeks Return to Eden (1986).
Lita Grey
Lita Grey (15 April 1908 – 29 Desember 1995) was 'n Amerikaanse aktrise. Sy was bekend vir haar rolle in die rolprente Mr. Broadway (1933) en The Devil's Sleep (1949).
Jane Grey (aktrise)
Jane Grey (22 Mei 1883 – 9 November 1944) was 'n Amerikaanse aktrise. Sy was bekend vir haar rolle in die rolprente The Little Gray Lady (1914), The Test (1916), Man and His Angel (1916), en Her Fighting Chance (1917).
Dominic Raab
Dominic Rennie Raab (gebore 25 Februarie 1974) is 'n Britse politikus wat sedert 24 Julie 2019 die amp van minister van Buitelandse Sake van die Verenigde Koninkryk beklee. Hy is 'n lid van die Konserwatiewe Party en is sedert die algemene verkiesing van 2010 lid van die parlement vir Esher en Walton.
Gereformeerde kerk Harrismith
links|170px|duimnael|Ds. [[Jan de Bruin, die leraar (in kombinasie) van 1943 tot 1949.]]
duimnael|links|170px|Mev. Magdalena Duvenage, predikantsvrou van 1978 tot 1980.
duimnael|regs|170px|Dr. S.C.W. Duvenage, leraar van 1978 tot 1980.
Die Gereformeerde kerk Harrismith is ’n gemeente in die GKSA se Klassis Oos-Vrystaat met sy middelpunt op die dorp Harrismith, maar dit sluit ook Drakensville, Jagersrust, Kestell, Verkykerskop en Warden in. Einde 2014 het die gemeente 75 belydende en 12 dooplidmate gehad, vergeleke met 90 en 45 einde 2001.
Die gemeente het ná sy afstigting van Bethlehem in 1938 baie klein begin en eers eredienste in verskillende lidmate se huis gehou. Namate die lidmate toegeneem het, het hulle begin byeenkom in die Moth-saal, maar eers in die sestigerjare was daar genoeg geld om ’n eie kerk op te rig, hoewel daar selfs aan die begin van daardie dekade net 49 belydende en 35 dooplidmate was.
’n Slaghuis is aangekoop en as kerkgebou ingerig, maar enkele jare later is dié gebou verkoop en ’n meer geskikte opgerig, wat in 1968 in gebruik geneem is nadat ds. Postma die hoeksteen op 27 Januarie daardie jaar gelê het. Die NG gemeente Harrismith het sy ou preekstoel aan die Gereformeerde kerk geskenk omdat hy ook indertyd ’n nuwe kerk laat bou het. Eers was daar ’n serfyntjie-orrel voor in die kerk, maar dit is later vervang deur ’n elektriese orrel, wat agter in die kerk staan.
Noodroep
In Die Kerkblad van September 2016 het die gemeente se predikant, ds. Johannes de Bruyn, ’n pleidooi om geldelike hulp aan ander gemeentes in die kerkverband gerig. Hy het onder meer geskryf:
"Met die Sinode van 2006 word genotuleer dat die Geref. Kerk Harrismith as voorposgemeente oor grense heen bedieningswerk doen. Die notule het gelui:  'n Voorbeeld hiervan is Gereformeerde Kerk Harrismith wat ’n bedieningsooreenkoms gesluit het met twee kerke in Qwa-Qwa. Die Klassis goedgekeurde bedieningsplan bepaal dat die predikant in Harrismith woon en die drie kerke bedien. ’n Predikant word DV in Januarie 2006 bevestig. Ons bede is dat hierdie kerke in hulle roeping tot die uitdra van die evangelie die genade sal ontvang om saam te werk tot eer van die Here (Acta 2006:334).
"Die Geref. Kerk Harrismith se grense sluit onder meer Drakensville, Jagersrust, Kestell, Van Reenen, Verkykerskop, Warden en omliggende omgewings in. Tans vind bediening in Qwa-Qwa ook vanuit hierdie gemeente plaas. Die hele gebied van Qwa-Qwa beslaan ’n onherbergsame oppervlakte van meer as 1 100 km2. Afstande van tussen 30 000 km en 40 000 km word teen groot koste afgelê om die Geref. Kerke Harrismith en Qwa-Qwa met Woordbediening en herderlike sorg te bedien.
"Na die skielike afsterwe van ds. Pieter Odendaal in Junie 2006, is ds. Johannes de Bruyn met hulp vanuit die kerkverband op 4 Desember 2011 as predikant van Harrismith bevestig. Met beloofde sustentasiehulp kon Harrismith, ingevolge Kerkorde Artikel 11, ds. De Bruyn eervol versorg en kon volhoubaar met bediening in Harrismith sowel as Qwa-Qwa voortgegaan word. "Met die Streeksinode(s) van November 2012 is sustentasie aan gemeentes drasties verminder en noodplanne moes beraam word. Die sustentasie wat die Geref. Kerk Harrismith ontvang het, is van R300 634 in 2001 tot R84 655 in 2016, voor ramings – weens verskeie redes – verlaag.
"Lidmate van die Geref. Kerk Harrismith het dadelik ’n trust gestig en ’n bees- en speenkalfprojek begin. Dit het gedurende 2013 en 2014 ’n addisionele opbrengs van tussen R40 000 en R60 000 per jaar gelewer. Saam met twee ander geldinsamelingsgeleenthede kon die gemeente gedurende 2013/’14 sy finansiële verpligtinge nakom."
Ds. De Bruyn meld die gemeente destyds bestaan uit 77 belydende en 15 dooplidmate. Van die belydende lidmate was 38 ekonomiese aktief en kon dus tot die gemeentekas bydra. "Met die vernietigende brande van 18 September 2014 en die versengende droogte van 2015, saam met die swak markte van 2015 tot op hede," skryf hy, "het die bees- en speenkalfprojek nie genoegsame wins opgelewer om al die finansiële verpligtinge van die gemeente na te kom nie – insluitende die traktementsversorging en pensioenbydrae van die predikant. Vir die eerste vyf maande van 2016 staan die gemiddelde maandelikse bydrae op R402 per maand per belydende lidmaat. Effektief beteken dit dat die 38 ekonomies aktiewe lidmate R815 elk per maand bydra.
"Behalwe vir die drasties verminderde sustentasie wat die Geref. Kerk Qwa-Qwa ontvang (gemiddeld R1 910 per maand voor ramings afgetrek word), word daar nie andersins enige bedieningshulp vanaf Qwa-Qwa ontvang nie en is al die bedieningsuitgawes vir die rekening van die Geref. Kerk Harrismith.
"As gevolg van bogenoemde, en die verminderde sustentasietoekenning, saam met die onstabiele slagplaas- en voerkraalmarkte, begroot die Geref. Kerk Harrismith vir ’n maandelikse tekort van R35 000 tot R45 000. Indien daar met hulp voldoende bedryfskapitaal bekom kan word, word beraam dat die Geref. Kerk Harrismith binne vyf tot agt jaar ekonomies selfstandig kan wees. Na oorleg met die visitatore, bestuur van die Administratiewe Buro en vergadering van Klassis Contracta: Oos-Vrystaat is besluit dat die Geref. Kerk Harrismith, met die medewete van Klassis Oos-Vrystaat, kan voortgaan om binne die kerkverband vir finansiële hulp te vra."